
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1583 

” 6 Αυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Δικαιολογητικά αναγνώρισης και εκκαθάρισης για την 
κάλυψη των δαπανών μετακινούμενων υπαλλήλων 
εντός και εκτός της Επικράτειας και άλλες διατά¬ 
ξεις. 1 

Τροποποίηση της 33040/18.1.1999 Απόφασης του 

Δ.Σ. του ΟΑΕΔ. 2 

Τροποποίηση της 191409/20.7.99 απόφασης του 
Υπουργού Εργασίας και Κοινωνικών Ασφαλίσεων. 3 
Τροποποίηση της 191194/9.7.98 απόφασης Υπουρ¬ 
γού Εργασίας και Κοινωνικών Ασφαλίσεων. 4 

Κήρυξη υποχρεωτικής της από 7 Ιουνίου 1999 ΣΣΕ για 
τους όρους αμοιβής και εργασίας των Λογιστών και 
βοηθών Λογιστών βιομηχανικών βιοτεχνικών κ.λπ. 
πόσης φύσεως επιχειρήσεων όλης της χώρας. 5 


Κήρυξη υποχρεωτικής της από 4 Ιουνίου 1999 ΣΣΕ για 
τους όρους αμοιβής και εργασίας των εργαζομέ¬ 
νων στις Ιδιωτικές κλινικές, οίκους ευγηρίας, ιατρι¬ 
κά διαγνωστικά Κέντρα, Ιατρικά εργαστήρια κ.λπ. 


όλης της χώρας. 6 

Κήρυξη υποχρεωτικής της από 21 Ιουνίου 1999 ΣΣΕ 
για τους όρους αμοιβής και εργασίας των υποδη- 
ματεργατών - τριών όλης της χώρας για το έτος 

1999. 7 

Χορήγηση άδειας ίδρυσης και λειτουργίας Μουσικής 

Σχολής, στον Γεώργιο Ματθαίομ. 8 

Χορήγηση άδειας ασκήσεως επαγγέλματος Κοινών. 
Λειτουργού στην Ντζελβέ Βασιλική του Χαραλά- 
μπους κάτοικο Πατριόν. 9 


ΑΠΟΦΑΣΕΙ Σ 

Αριθ. 2/54866/0022 (1) 

Δικαιολογητικά αναγνώρισης και εκκαθάρισης για την κά¬ 
λυψη των δαπανών μετακινουμένων υπαλλήλων εντός 
και εκτός της Επικράτειας και άλλες διατάξεις. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του Ν. 2685/99 (ΦΕΚ35/Α/18.2.99) «Κά¬ 


λυψη δαπανών μετακινουμένων υπαλλήλων εντός και 
εκτός επικράτειας και άλλες διατάξεις». 

β. Την αριθμ. 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών». 

γ. Από την απόφαση αυτή δεν προκαλείται καμία δαπά¬ 
νη εις βάρος του Κρατικού Προϋπολογισμού, αποφασί¬ 
ζουμε: 

Καθορίζουμε τα απαιτούμενα δικαιολογητικά για την 
αναγνώριση και εκκαθάριση των υπό του Ν. 2685/99 προ- 
βλεπομένων δαπανών εν γένει ως ακολούθως: 

I. ΜΕΤΑΚΙΝΗΣΕΙΣ ΕΝΤΟΣ ΕΠΙΚΡΑΤΕΙΑΣ 

Α. ΔΑΠΑΝΕΣ ΚΙΝΗΣΗΣ ΕΝΤΟΣ ΕΔΡΑΣ 

Ημερολογιακή κατάσταση εις διπλούν υπογεγραμμένη 
από τον δικαιούχο και θεωρημένη από τον Προϊστάμενο 
της Υπηρεσίας, στην οποία θα αναφέρονται οι μετακινή¬ 
σεις και το αντίτιμο των καταβληθέντων εισιτηρίων, ανα¬ 
λυτικά και στο σύνολο, ή φωτοαντίγραφο της κάρτας απε¬ 
ριορίστων διαδρομών. 

Για την καταβολή χιλιομετρικής αποζημίωσης στους 
υπαλλήλους που μετακινούνται εντός έδρας σύμφωνα με 
την παράγραφο 2Α εδ. α' και β' του άρθρου 7, απαιτείται 
γραπτή εντολή μετακίνησης σύμφωνα με τα οριζόμενα 
στο εδ. γ' της ιδίας παραγράφου του άρθρου αυτού. 

Β. ΔΑΠΑΝΕΣ ΚΙΝΗΣΗΣ ΕΚΤΟΣ ΕΔΡΑΣ 

1. Ημερολογιακή κατάσταση εις διπλούν ή τριπλούν επί 
περισσοτέρων δικαιούχων, που θα έχει υπογράφει από 
τον ή τους δικαιούχους και θεωρηθεί από τον Προϊστάμε¬ 
νο της Υπηρεσίας που έχει εκδόσει και τις εντολές μετα¬ 
κίνησης, στην οποία θα αναφέρονται οι πραγματοποιη- 
θείσες μετακινήσεις των υπαλλήλων, δηλαδή: η ημερομη¬ 
νία μετακίνησης, ο τόπος μετάβασης, η χιλιομετρική 
απόσταση, η διανυκτέρευση ή αυθημερόν επιστροφή, το 
μέσον μετακίνησης, η δαπάνη των εισιτηρίων ή η χιλιομε¬ 
τρική αποζημίωση, η δαπάνη διοδίων, ο ναύλος ίβιτγ όοαί, 
καθώς και η συνολική δαπάνη. 

Σ’ αυτή θα βεβαιώνεται από τον Προϊστάμενο της Υπη¬ 
ρεσίας: α) η ακρίβεια όλων των αναφερομένων στην κα¬ 
τάσταση και β) ότι ο υπάλληλος δεν υπερέβει τις δικαιού¬ 
μενες ημέρες παραμονής εκτός έδρας. 

2. Εντολή μετακίνησης, που πρέπει να εκδίδεται πριν 
από την ημερομηνία αναχώρησης του μετακινουμένου 
και στην οποία θα αναγράφονται τα εξής: 

ΕΦΗΜΕΡ1ΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α. Το ονοματεπώνυμο και η ιδιότητα του υπαλλήλου 
(κλάδος, βαθμός, ειδικότητα), 
β.Ο τόπος μετάβασής του. 

γ. Η συγκεκριμένη αιτία μετακίνησης με συνοπτική πε¬ 
ριγραφή των εργασιών που θα εκτελεσθούν και όχι με αό¬ 
ριστες εκφράσεις, 
δ. Το μέσον μετακίνησης. 

ε. Ο προϋπολογισμός που θα βαρύνει η δαπάνη (τακτι¬ 
κός ή Δημοσίων Επενδύσεων) και 
στ. Ο αριθμός των ημερών που θα παραμείνει εκτός 
έδρας. 

Επί της εντολής μετακίνησης και σε ιδιαίτερο σημείο θα 
πρέπει να αναφέρεται επίσης: 

α. Ο αριθμός των κατά μήνα ή κατ’ έτος ημερών εκτός 
έδρας που δικαιούται ο υπάλληλος. 

β. Ο αρθμός των ημερών που έχει πραγματοποιηθεί μέ¬ 
χρι και την προηγούμενη ημέρα της υπογραφής της εντο¬ 
λής μετακίνησης και 

γ. Το υπόλοιπο, για να είναι ευχερής ο έλεγχος της μη 
υπέρβασης αυτών από τον εντεταλμένο για την υπογρα¬ 
φή της εντολής μετακίνησης Προϊστάμενο. 

Όταν η μετακίνηση πρόκειται να βαρύνει τον προϋπο¬ 
λογισμό Δημοσίων Επενδύσεων, πρέπει να αναφέρεται ο 
αριθμός του έργου της συγκεκριμένης συλλογικής από¬ 
φασης που είναι γραμμένη η σχετική πίστωση (έργο 
.ΣΑΕ..,.). 

Εξυπακούεται ότι, όταν η πίστωση έχει εξαντληθεί είτε 
στον Τακτικό Προϋπολογισμό είτε στην οικεία συλλογική 
απόφαση, δεν επιτρέπεται να εκδίδονται εντολές μετακί¬ 
νησης και να αναλαμβάνονται οι υποχρεώσεις, πλην εκτά¬ 
κτων περιπτώσεων επαρκώς αιτιολογημένων. 

Οι εντολές πρέπει να εκδίδονται για κάθε μετακίνηση 
και οχι μία εντολή για πολλές μετακινήσεις άσχετες μετα¬ 
ξύ τους (βλέπει συνημμένο υπόδειγμα). 

3. Αποδείξεις καταβολής, του αντιτίμου των εισιτηρίων 
του υπαλλήλου και το εισιτήριο για δαπάνες άνω των πε- 
ντακοσίων (500) δρχ. απλής διαδρομής. 

Για τις περιπτώσεις μίσθωσης μεταφορικού μέσου οι 
σχετικές αποδείξεις θα αναγράφουν το όνομα του οδη¬ 
γού, τον αριθμό του αυτοκινήτου, το ποσό και τη διαδρο¬ 
μή. 

4. Υπεύθυνη δήλωση για τους μετακινούμενους με ιδιό¬ 
κτητο μεταφορικό μέσο των ιδίων ή των συζύγων των, 
στην οποία θα αναφέρεται ο αριθμός κυκλοφορίας του 
αυτοκινήτου και ο αριθμός άδειας οδήγησης του ίδιου. 

Οι χιλιομετρικές αποστάσεις θα προκύπτουν από τους 
σχετικούς επίσημους πίνακες των αρμοδίων υπηρεσιών. 

Σε περίπτωση μετακίνησης με υπηρεσιακό αυτοκίνητο, 
υπεύθυνη δήλωση του οδηγού με τα ονόματα των επιβαι- 
νο'/των. 

5. Αποδείξεις διοδίων κατά τις μετακινήσεις με IX, στις 
οποίες θα αναγράφεται υποχρεωτικά από τις Υπηρεσίες 
Διοδίων και η ημερομηνία διέλευσης. 

Την υποχρέωση αυτή έχουν και οι υπάλληλοι που τυχόν 
δικαιούνται ελεύθερης διέλευσης, εφόσον η δαπάνη ανα¬ 
γνωρίζεται ως το δημόσιο και οι αποδείξεις διοδίων χρη¬ 
σιμοποιούνται ως αποδεικτικά στοιχεία της μετακίνησης. 

6. Αποδείξεις ίθίτγ - όοεί. 

7. Τιμολόγιο ή δελτίο παροχής υπηρεσιών για την δια- 
νυκτέρευση σε ξενοδοχείο ή άλλο κατάλυμα. 

Εάν η κράτηση του ξενοδοχείου γίνει μέσω πρακτορεί¬ 
ου ή γραφείου ταξιδίων τότε μαζί με τη θεωρημένη από¬ 
δειξη πληρωμής θα επισυνάπτεται και φωτοαντίγραφο 


του σχετικού αποδεικτικού (νουοΙίθΓ ή ίαχ) προς το ξενο¬ 
δοχείο από το γραφείο ταξιδίων. 

Όταν η δαπάνη διανυκτέρευσης καταβάλλεται από Δή¬ 
μο, Κοινότητα ή άλλο Φορέα, απαιτείται οι μετακινούμενοι 
υπάλληλοι του δημοσίου να ζητούν φωτοαντίγραφο του 
παραπάνω παραστατικού στοιχείου που εκδίδει το ξενο¬ 
δοχείο επ’ ονόματι του Δήμου, της Κοινότητας ή άλλου 
φορέα, επικυρωμένο από τον φορέα, ή βεβαίωση του φο¬ 
ρέα ότι οι δαπάνες θα καταβληθούν από αυτόν. 

8. Σε περιπτώσεις παροχής δωρεάν καταλύματος από 
το Δημόσιο, θα αναγράφεται τούτο στη διαταγή μετακί¬ 
νησης, με αναφορά του συγκεκριμένου καταλύματος κα- 
θώς και αν καλύπτονται δαπάνες πλήρους διατροφής ή 
ημιδιατροφής. 

9. Σε περιπτώσεις που ο υπάλληλος συμμετέχει με εντο¬ 
λή της υπηρεσίας σε συνέδρια, σεμινάρια ή εργασίες κέ¬ 
ντρων ερευνών θα προσκομίζει την απόδειξη εγγραφής 
εφόσον αναγνωρίζεται η δαπάνη αυτή εις βάρος του Δη¬ 
μοσίου. 

Η αναγνώριση των δαπανών αυτών, από το δημόσιο, 
αποσκοπεί «στην αξιοπρεπή παρουσία των οργάνων της 
πολιτείας και στην εξασφάλιση της οικονομικής ανεξαρ¬ 
τησίας κατά την εκτέλεση των καθηκόντων τους. 

Τα αρμόδια όργανα, στα οποία έχει εκχωρηθεί η αρμο¬ 
διότητα για την έκδοση των εντολών μετακίνησης, έχουν 
υποχρέωση να μεριμνούν, ώστε οι εντολές αυτές να κα¬ 
λύπτουν τις πραγματικές ανάγκες της υπηρεσίας, οι δε 
παρεχόμενες από αυτούς βεβαιώσεις να στηρίζονται στα 
αναφερόμενα αποδεικτικά στοιχεία. 

Τα ανωτέρω όργανα φέρουν αστικές και ποινικές ευθύ¬ 
νες για παράβαση καθήκοντος σε περίπτωση που κατά 
την ενέργεια ουσιαστικού ελέγχου διαπιστωθούν παρα¬ 
βάσεις. 

Γ. ΔΑΠΑΝΕΣ ΚΙΝΗΣΗΣ ΛΟΓΩ ΜΕΤΑΘΕΣΗΣ Ή 
ΑΠΟΣΠΑΣΗΣ Ή ΤΟΠΟΘΕΤΗΣΗΣ. 

1. Ημερολογιακή κατάσταση εις διπλούν υπογεγραμμέ¬ 
νη από το δικαιούχο και θεωρημένη από τον προϊστάμενο 
της Υπηρεσίας. 

2. Κυρωμένο αντίγραφο διαταγής μετάθεσης ή από¬ 
σπασης ή τοποθέτησης. 

3. Τα εισιτήρια των μεταφορικών μέσων. 

4. Υπεύθυνη δήλωση του Ν. 1599/86 για τα μέλη της οι¬ 
κογένειας του υπαλλήλου που μετακινούνται μαζί του και 
για τη χρησιμοποίηση Ι.Χ. αυτοκινήτου. 

5. Βεβαίωση χιλιομετρικής απόστασης, εφόσον μετακι¬ 
νούνται με ιδιόκτητο μεταφορικό μέσο. 

6. Βεβαίωση της αρμόδιας Υπηρεσίας για την κατηγο¬ 
ρία και το βαθμό του υπαλλήλου, όταν αυτά δεν προκύ¬ 
πτουν από την διαταγή μετάθεσης ή απόσπασης ή τοπο¬ 
θέτησης. 

7. Εξοφλημένη φορτωτική μεταφοράς της οικοσκευής 
η άλλα επίσημα παραστατικά στοιχεία. 

Σε περίπτωση μεσολάβησης ΐβιτγ-όοαΙ θα επισυνάπτο¬ 
νται αποδείξεις ναύλου του Ι.Χ. αυτοκινήτου και του φορ¬ 
τηγού αυτοκίνητου. Ο ναύλος του φορτηγού αυτοκινήτου 
θα αναγράφεται χωριστά στη φορτωτική. 

8. Βεβαίωση του προϊσταμένου της Υπηρεσίας για την 
εγκατάστασή του στον τόπο της νέας του Υπηρεσίας και 
ότι δεν μετατίθεται σε συνέχεια απόσπασης για την οποία 
έλαβε αποζημίωση ή δεν αποσπάται σε συνέχεια προη- 
γουμένης απόσπασής του στον ίδιο τόπο. 

Δ. ΔΑΠΑΝΕΣ ΚΙΝΗΣΗΣ ΛΟΓΩ ΑΠΟΧΩΡΗΣΗΣ ΑΠΟ ΤΗΝ 
ΥΠΗΡΕΣΙΑ 

Πέρα των υπό στοιχεία 1,3, 4, 5 και 7 δικαιολογητικών 
της Γ. περίπτωσης απαιτούνται και τα κάτωθι: 

1. Κυρωμένο αντίγραφο της πράξης απόλυσης ή λη¬ 
ξιαρχική πράξη θανάτου, δια τους εν υπηρεσία αποβιού- 
ντες. 

2. Στην υπό στοιχείο 4 (Γ. περίπτωση) υπεύθυνη δήλω¬ 
ση θα δηλούται επιπλέον και ο τόπος της μόνιμης εγκα¬ 
τάστασής του. 

3. Βεβαίωση του προϊσταμένου για την ημερομηνία 
αποχώρησης από την υπηρεσία και προκειμένου περί των 
αποβιούντων, ότι απεβίωσαν εν ενεργεία. 

Ε. ΔΑΠΑΝΕΣ ΚΛΗΤΕΥΟΜΕΝΩΝ ΜΑΡΤΥΡΩΝ 
Εκτός των ανωτέρω δικαιολογητικών που απαιτούνται 
για τους υπαλλήλους που μετακινούνται για εκτέλεση 
υπηρεσίας εκτός έδρας θα προσκομίζονται επιπροσθέ¬ 
τους και τα κάτωθι: 

1. Η κλήση του δικαστηρίου ή της ανακριτικής αρχής. 

2. Βεβαίωση της αρμόδιας δικαστικής ή ανακριτικής αρ¬ 
χής στην οποία θα αναφέρονται ότι η υπόθεση που παρέ- 
στη ο υπάλληλος σχετίζεται με την υπηρεσία, ο αριθμός 
των ημερών που διήρκεσε η δίκη ή η ανάκριση και ότι δεν 
του κατεβλήθησαν οδοιπορικά έξοδα. 

II. ΜΕΤΑΚΙΝΗΣΕΙΣ ΣΤΟ ΕΞΩΤΕΡΙΚΟ 
Α. ΔΑΠΑΝΕΣ ΜΕΤΑΚΙΝΗΣΗΣ ΑΠΟ ΚΑΙ ΠΡΟΣ ΤΟ ΕΞΩ¬ 
ΤΕΡΙΚΟ 

1. Ημερολογιακή κατάσταση εις διπλούν και επί περισ¬ 
σοτέρων δικαιούχων εις τριπλούν, που θα έχει υπογράφει 
από τον ή τους δικαιούχους και θεωρηθεί από τον Προϊ¬ 
στάμενο της υπηρεσίας, στην οποία θα αναφέρονται, η 
ημερομηνία μετακίνησης, ο τόπος μετάβασης, το μέσον 
μετακίνησης ή η χιλιομετρική απόσταση, η διανυκτέρευ- 
ση ή αυθημερόν επιστροφή, η δαπάνη των εισιτηρίων, η 
ημερήσια αποζημίωση καθώς και η συνολική δαπάνη, 

2. Κυρωμένο αντίγραφο απόφασης μετακίνησης του 
αρμοδίου οργάνου, που πρέπει να εκδίδεται πριν απο την 
ημερομηνία αναχώρησης του μετακινουμένου στην αλ¬ 
λοδαπή και στην οποία θα αναγράφονται τα εξής: 

α) Το ονοματεπώνυμο και η ιδιότητα του υπαλλήλου 
(κλάδος, βαθμός, ειδικότητα) 
β) ο τόπος μετάβασης 
γ) το μέσον μετακίνησης 

δ) Ο αριθμός των ημερών που θα παραμείνει εκτός 
έδρας. 

3. Αποκόμματα εισιτηρίων και πρωτότυπη απόδειξη για 
το αντίτιμο αυτών. 

4. Υπεύθυνη δήλωση για τους μετακινουμένους με !.Χ. 
αυτοκίνητο των ιδίων ή του συζύγου τους, στην οποία θα 
αναφέρεται ο αριθμός κυκλοφορίας του αυτοκινήτου και 
ο αριθμός άδειας οδήγησης. 

Στην περίπτωση αυτή θα επισυνάπτεται βεβαίωση περί 
του αντιτίμου αεροπορικού εισιτηρίου της αντίσΓοιχης 
διαδρομής και της θέσης που δικαιούται ή αντίστοιχου 
συγκοινωνιακού μέσου, εάν δεν υπάρχει αεροπορική σύν¬ 
δεση, γιατί η χιλιομετρική αποζημίωση δεν μπορεί να 
υπερβεί το αντίστοιχο εισιτήριο, καθώς και αποδείξεις 
διοδίων, στις οποίες θα αναγράφεται υποχρεωτικά η ημε¬ 
ρομηνία διέλευσης ώστε να αποδεικνύνουν ότι έγινε χρή¬ 
ση του IX αυτοκινήτου και αποδείξεις Ρβιτγ-Βοαί, εφόσον 
έγινε χρήση αυτού, για μετακινήσεις δια θαλάσσης. 

5. Δελτίο παροχής υπηρεσιών ή Τιμολόγιο ξενοδοχείου 
για τη διανυκτέρευση και βεβαίωση της αρμόδιας Αρχής 


του εξωτερικού για την κατηγορία του ξενοδοχείου, εφό¬ 
σον δεν προκύπτει από το τιμολόγιο. 

Εάν η κράτηση του ξενοδοχείου γίνει μέσω πρακτορεί¬ 
ου ή γραφείου Ταξιδίων, τότε μαζί με τη θεωρημένη από¬ 
δειξη πληρωμής θα επισυνάπτεται και φωτοαντίγραφο 
του σχετικού αποδεικτικού (νουοάθΓ ή ταχ) προς το ξενο¬ 
δοχείο από το γραφείο Ταξιδίων, καθώς και αντίγραφο 
του τιμολογίου. 

6. Κυρωμένο αντίγραφο απόφασης του διατάκτη για 
την ανάληψη της σχετικής δαπάνης εφόσον αυτή βαρύνει 
τις Προξενικές εισπράξεις ή την πάγια προκαταβολή. 

7. Βεβαίωση ή δελτίο τιμών Τραπέζης, όταν παρίσταται 
ανάγκη μετατροπής του νομίσματος σε ξένο νόμισμα. 

Β. ΔΑΠΑΝΕΣ ΛΟΓΩ ΜΕΤΑΘΕΣΗΣ Ή ΑΠΟΣΠΑΣΗΣ Ή 
ΤΟΠΟΘΕΤΗΣΗΣ 

1. Κατάσταση πληρωμής, εις διπλούν. υπογεγραμμένη 
από τον υπάλληλο και θεωρημένη από τον κατά τον νόμο 
Προϊστάμενο του στην υπηρεσία την οποία μετατέθηκε ή 
αποσπάσθηκε ή τοποθετήθηκε, στην οποία θα αναφέρο- 
νται το ονοματεπώνυμο του υπαλλήλου, το αντίτιμο των 
εισιτηρίων και το πρόσθετο επ’ αυτών ποσό, η δαπανη με¬ 
ταφοράς οικοσκευής, οποιοδήποτε άλλο ποσό που κατα¬ 
βλήθηκε για τη μεταφορά της οικοσκευής (ασφάλιστρα, 
αποθήκευτρα κ.λπ.) το ποσό των εξόδων πρώτης εγκατά¬ 
στασης καθώς και το συνολικό ποσό με το οποίο επιβα¬ 
ρύνεται το Δημόσιο. 

2. Κυρωμένο αντίγραφο απόφασης του αρμοδίου ορ¬ 
γάνου, μετάθεσης ή τοποθέτησης ή απόσπασης. 

3. Βεβαίωση του αρμοδίου κατά νόμο Προϊσταμένου 
της υπηρεσίας, στην οποία μετατίθεται ή τοποθετείται ή 
αποσπάται ο υπάλληλος, για την εγκατάσταση αυτού και 
την ανάληψη υπηρεσίας στη νέα του θέση. 

4. Αποκόμματα εισιτηρίων και πρωτότυπη απόδειξη του 
ιδίου και των μελών της οικογένειας του. 

5. Υπεύθυνη δήλωση του Ν. 1599/86 του υπαλλήλου, 
εφόσον μετακινήθηκε με το ιδιωτικής χρήσης αυτοκίνητό 
του ή του συζύγου του και, στη περίπτωση αυτή, βεβαίω¬ 
ση για το αντίτιμο αεροπορικού εισιτηρίου τπς αντίστοι¬ 
χης διαδρομής και θέσης που δικαιούται ή άλλου συγκοι¬ 
νωνιακού μέσου, εφόσον δεν υπάρχει αεροπορική σύν¬ 
δεση, καθώς και αποδείξεις διοδίων ή αποδείξεις 
φέρυ-μπωτ όταν μεσολαβεί θάλασσα. 

6. Υπεύθυνη δήλωση του Ν. 1599/86 του υπαλλήλου, 
εφόσον είναι έγγαμος για τον αριθμό των μελών της οι¬ 
κογένειας του τα οποία μετακινούνται μαζί του και θα ανα- 
φέρεταιτο όνομα η ηλικία και η ιδιότητα του κάθε μέλους. 

7. Τρεις τουλάχιστον πρωτότυπες προσφορές αναγνω¬ 
ρισμένων μεταφορικών εταιριών. 

8. Κυρωμένο αντίγραφο του πρατικού της ειδικής επι¬ 
τροπής για την έγκριση της δαπάνης μεταφοράς της οι¬ 
κοσκευής. 

9. Πρωτότυπη τιμολόγιο εξωφλημένοτης μεταφορικής 
εταιρίας που ανέλαβε τη συσκευασία και μεταφορά της 
οικοσκευής. 

10. Πρωτότυπη φορτωτική της μεταφερόμενης οικο¬ 
σκευής και κάθε άλλη σχετική απόδειξη. 

Στη φορτωτική θα αναγράφεται υποχρεωτικά ο κυβι¬ 
σμός της μεταφερόμενης οικοσκευής από τις Τελωνεια¬ 
κός Αρχές 

11. Άδεια εξόδου οικοσκευής (Π.Ε.Α.Ε.). 

12. Ασφαλιστήριο συμβόλαιο και πρωτότυπη απόδειξη 
καταβολής ασφαλίστρων. 

13. Λίστα μεταφερομένων ειδών οικοσκευής, στην 

οποία θα αναγράφεται η ημερομηνία παραλαβής και πα¬ 
ράδοσης υπογεγραμμένη από το μεταφορέα και τον με¬ 
τατιθέμενο. 

14. Αντίγραφο της ειδοποίησης προς την Επιτροπή για 
την ημερομηνία φόρτωσης ή παράδοσης της οικοσκευ¬ 
ής. 

15. Βεβαίωση παραλαβής της οικοσκευής. 

16. Βεβαίωση ή επίσημο δελτίο Τράπεζας κατά την ημέ¬ 
ρα πραγματοποίησης της δαπάνης, εφόσον παρίσταται 
ανάγκη μετατροπής νομίσματος σε άλλο νόμισμα. 

Γ. Στις περιπτώσεις τακτοποίησης χρηματικών ενταλ¬ 
μάτων προπληρωμής, εκτός των ανωτέρω δικαιολογητι- 
κών που αναφέρονται στην παρ. II. Β., θα πρέπει να προ- 
σκομισθούν και τα κάτωθι: 

α. Απόκομμα Τράπεζας για το συνάλλαγμα το οποίο 
έχει αγοράσει ο υπάλληλος και 


β. Όταν υπάρχει αδιάθετο υπόλοιπο από το ποσό του 
ΧΕΠ, διπλότυπο είσπραξης της ΔΟΥ για τη κατάθεση αυ¬ 
τού, 

Επισημαίνεεται ότι στη περίπτωση αυτή (έκδοσης ΧΕΠ) 
θα πρέπει να αναγράφεται ρητά στην απόφαση μετάθε¬ 
σης ή τοποθέτησης ή απόσπασης του υπαλλήλου. 

Δ. Εκτός των προαναφερόμενων βασικών δικαιολογητι- 
κών θα υποβάλλεται κατά περίπτωση κάθε δικαιολογητι- 
κό που κρίνεται απαραίτητο από την εκκαθαρίζουσα υπη¬ 
ρεσία, για τη θεμελίωση του δικαιώματος του υπαλλήλου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 20 Ιουλίου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤ ΟΔΟΥΛΑΚΗΣ 


Τίτλος Υπηρεσίας 

Αριθ. Πρωτ. 

Τα χ.Δ/νση ΠΡΟΣ:Τ. 

κ. 

Πληροφορίες: Διεύθυνση.. 

Τηλέφωνο : 


ΕΝΤΟΛΗ ΜΕΤΑΚΙΝΗΣΗΣ ΕΚΤΟΣ ΕΔΡΑΣ 

Έχοντας υπόψη: 

1. Τις διατάξεις του Ν. 2346/95 «περί δαπανών κινήσεως κ.λπ.» ΦΕΚ 220Α/95. 

2. Τηναριθμ.απόφαση του. 

με την οποία εξουσιοδοτείται ο... 

για την υπογραφή των εντολών μετακίνησης των υπαλλήλων της... 

3. Την αριθμ.......κοινή απόφαση των υπουργών 

. και Οικονομικών με την οποία καθορίζεται ο αριθμός ημερών εκτός έδρας των υπαλλήλων 


ΕΓΚΡΙΝΟΥΜΕ 


Την μετάβασητ 

ία):::::::::::: 


.υπαλλήλου με βαθμό του κλάδου 

.ειδικότητας (ή με σχέση εργασίας 

στο. 


Αιτία μετακίνησης. 

Μέσον μετακίνησης. 

Ημέρες εκτός έδρας. 

Ημερομηνία αναχώρησης.ημερομηνία επανόδου 

Η προκαλουμενη δαπάνη βαρύνει τις πιστώσεις του Τακτικού Προϋπολογισμού ειδ. φορέας. 

Κ-Α.Ε.Προ/σμός Δημ. Επενδ. αρ. έργου.2ΑΕ κ.λπ. 

και υπάρχει σχετική πίστωση. 


Δικαιούμενες ημέρες: . 

Πραγματοποιηθείσες:. 

(μέχρι την υπογραφή της παρούσας) 
Υπόλοιπο .. 


Ο ΔΙΕΥΘΥΝΤΗΣ 

Αριθ. 33744 (2) 

Τροποποίηση της 33040/18.1.1999 Απόφασης του Δ.Σ. 
του ΟΑΕΔ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν. 2698/53 όπως 
συμπληρώθηκε με το άρθρο 38 του Ν. 2224/94. 

2. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματικό- 
τητας των κρατικών δαπανών». 

3. Την υπ’ αριθμ. 1675/13.7.99 απόφαση του Δ.Σ. του 
ΟΑΕΔ (αριθ. συνεδρ. 28/13.7.99) που μας υποβλήθηκε με 
το υπ’ αριθμ. Β 115581/19.7.99 έγγραφό του, αποφασί¬ 
ζουμε: 

Εγκρίνουμε την τροποποίηση της 33040/18.1.99 
Υπουργικής Απόφασης όσον αφορά την αναπλήρωση, 
για το χρονικό διάστημα από 19.7.1999 έως 30.7.1999, 
του υπόλογου διαχειριστή ΠΟΥΛΙΟΥ ΑΘΑΝΑΣΙΟΥ από 
την ΔΑΣΚΑΛΟΠΟΥΛΟΥ ΑΘΑΝΑΣΙΑ. 

Κατά τα λοιπά ισχύουν τα όσα ορίζονται στην παραπά¬ 
νω Υπουργική Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

-Φ- 

Αριθ. 191272 (3) 

Τροποποίηση της 191409/20.7.99 απόφασης του Υπουρ¬ 
γού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Ν.Δ. 212/69 «Περί οργανώσεως και διοικήσεως 
του ΟΑΕΔ». 

γ) Του άρθρου 2 του Π.Δ/τος 359/97 ΦΕΚ 
240/Α/28.11.97) που αφορά τις προϋποθέσεις χορήγη¬ 
σης της Κάρτας Παραμονής περιορισμένης χρονικής 
διάρκειας σε αλλοδαπούς. 

2. Το αριθμ. Β11449/12.7.99 έγγραφο της Διοίκησης 
του ΟΑΕΔ. 

3. Την αριθμ. 191409/20.7.99 απόφαση του Υπουργού 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής Περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Χανίων, αποφασίζου¬ 
με: 

Τροποποιούμε την αριθμ. 191409/20.7.99 απόφαση του 
Υπουργού Εργασίας και Κοινωνικών Ασφαλίσεων με την 
οποία συγκροτήθηκε η Επιτροπή Ν. Χανίων για τη χορή¬ 
γηση Κάρτας Παραμονής Περιορισμένης χρονικής διάρ¬ 
κειας σε αλλοδαπούς κατά το μέρος που αφορά τον 
γραμματέα του Γ.Ε Χανίων και ορίζουμε τον Μιχελάκη 
Ιωαν. σε αντικατάσταση της Κωνσταντινίδου - Κυπραίου 


Ευανθίας. Κατά τα λοιπά ισχύει η αριθ. 191409/20.7.99 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-Φ- 

Αριθ. οικ, 191356 (4) 

Τροποποίηση της 191194/9,7.98 απόφασης Υπουργού 
Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα», 
β) Του Ν.Δ. 212/69 «Περί οργανώσεως και διοικήσεως 
του ΟΑΕΔ». 

γ) Του άρθρου 2 του Π.Δ/τος 359/97 (ΦΕΚ 
240/Α/28.11.97) που αφορά τις προϋποθέσεις χορήγη¬ 
σης της Κάρτας Παραμονής περιορισμένης χρονικής 
διάρκειας σε αλλοδαπούς. 

2. Το αριθμ. Β11449/17.7.99 έγγραφο της Διοίκησης 
του ΟΑΕΔ. 

3 Την αριθμ. 191194/9.7.98 απόφαση του Υπουργού 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής Περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Τρικάλων, όπως τρο¬ 
ποποιήθηκε με τις αριθμ. 191738/16.9.98 και 191645/ 
9.10.98, όμοιες, αποφασίζουμε: 

Τροποποιούμε την αριθμ. 191194/9.7.99 απόφαση του 
Υπουργού Εργασίας και Κοινωνικών Ασφαλίσεων με την 
οποία συγκροτήθηκε η Επιτροπή Τρικάλων για τη χορήγη¬ 
ση Κάρτας Παραμονής Περιορισμένης χρονικής διάρκειας 
σε αλλοδαπούς κατά το μέρος που αφορά τον γραμματέα 
του Γ.Ε. Τρικάλων Χανίων και ορίζουμε ως τακτικά μέλη του 
Γκένα Παναγιώτη, σε αντικατάσταση του Νάκα Βασιλείου, 
λόγω παραίτησης αυτού. 

Κατά τα λοιπά ισχύει η αριθ. 191194/9.7.98, όπως τρο¬ 
ποποιήθηκε με τις αριθ. 191738/98 και 191645/98 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-Φ- 

Αριθ. 11637 (5) 

Κήρυξη υποχρεωτικής της από 7 Ιουνίου 1999 ΣΣΕ για 
τους όρους αμοιβής και εργασίας των Λογιστών και 
βοηθών Λογιστών βιομηχανικών βιοτεχνικών κ.λπ, πά- 
σης φύσεως επιχειρήσεων όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθμ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ924/Β/8.10.96). 

3. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίασή του της 21ης Ιουλίου 
1999. 

4. Τα στοιχεία του φακέλλου από τα οποία προκύ¬ 
πτει ότι συντρέχουν οι αριθμητικές προϋποθέσεις για 
την κήρυξη υποχρεωτικής της πιο πάνω Σ.Σ.Ε. δηλα¬ 
δή ότι οι δεσμευόμενοι εργοδότες απασχολούν το 
51% των εργαζομένων του επαγγέλματος, αποφασί¬ 
ζουμε: 

1. Κηρύσσουμε υποχρεωτική την από 7 Ιουνίου 1999 
ΣΣΕ για τους όρους αμοιβής και εργασίας των Λογιστών 
και βοηθών Λογιστών βιομηχανικών, βιοτεχνικών κ.λπ. πό¬ 
σης φύσεως επιχειρήσεων όλης της χώρας για όλους του 
εργοδότες και εργαζομένους του επαγγέλματος που 
αφορά αυτή. 

2. Η ισχύς της απόφασης αυτής αρχίζει από 16.6.99. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1999 

Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΑΣ 
-Φ- 

Αριθ. 11601 (6) 

Κήρυξη υποχρεωτικής της από 4 Ιουνίου 1999 ΣΣΕ για 
τους όρους αμοιβής και εργασίας των εργαζομένων 
στις Ιδιωτικές κλινικές, οίκους ευγηρίας, ιατρικά δια¬ 
γνωστικά Κέντρα, Ιατρικά εργαστήρια κ.λπ. όλης της 
χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθμ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών Ασ- 
σφαλίσεων (ΦΕΚ924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 21ης Ιουλίου 1999. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε. δηλαδή ότι οι δε¬ 
σμευόμενοι εργοδότες απασχολούντο 51% των εργαζο¬ 
μένων του Κλάδου, αποφασίζουμε: 

1. Κηρύσσουμε υποχρεωτική την από 4 Ιουνίου 1999 
ΣΣΕ για τους όρους αμοιβής και εργασίας των εργαζομέ¬ 
νων στις Ιδιωτικές Κλινικές, οίκους ευγηρίας, Ιατρικά δια¬ 
γνωστικά Κέντρα, Ιατρικά εργαστήρια κ.λπ. όλης της χώ¬ 
ρας για όλους τους εργοδότες και εργαζομένους του 
Κλάδου που αφορά αυτή. 

2 . Η ισχύς της απόφασης αυτής αρχίζει από 11.6.99. 

3 Από τις διατάξεις της απόφασης αυτής δεν προκα- 


λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1999 

Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΑΣ 
-Φ- 

Αριθ. 11726 (7) 

Κήρυξη υποχρεωτικής της από 21 Ιουνίου 1999 ΣΣΕ για 

τους όρους αμοιβής και εργασίας των υποδηματερ- 

γατών - τριών όλης της χώρας για το έτος 1999. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθμ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών Ασ- 
σφαλίσεων (ΦΕΚ924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 22ης Ιουλίου 1999. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε. δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του κλάδου, αποφασίζουμε: 

1. Κηρύσσουμε υποχρεωτική την από 21 Ιουνίου 1999 
ΣΣΕ για τους όρους αμοιβής και εργασίας των Υποδημα- 
τεργατών - τριών όλης της χώρας για το έτος 1999 για 
όλους του εργοδότες και εργαζομένους του κλάδου που 
αφορά αυτή. 

2. Η ισχύς της απόφασης αυτής αρχίζει από 24.6.99. 

3. Από τις διατάξεις της απόφασης αυτής δεν προ κα¬ 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1999 

Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΑΣ 
-Φ- 

Αριθ. ΥΠΠΟ/ΚΑΤΕΧΝ/Δ/35917 (8) 

Χορήγηση άδειας ίδρυσης και λειτουργίας Μουσικής 
Σχολής, στον Γεώργιο Ματθαίου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.1987 
«Προϋποθέσεις λειτουργίας τμήματος Κρουστών, ΥΠ- 
ΠΟ/ΓΝΟΣ/33992/31.8.87 «Προϋποθέσεις λειτουργίας 
τμήματος Κλασσικής Κιθάρας» (ΦΕΚ 500/Β/87). 

8. Την απόφαση αριθμ. ΥΠΠΟ/ΓΝΟΣ/49095/30.10.91 
απόφαση «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους 
Γεν. Γραμματείας, Γεν. Διευθυντές και Προϊσταμένους 
των Διευθύνσεων, Τμημάτων, Γραφείων, της Κ.Υ. του ΥΠ- 
ΠΟ» (ΦΕΚ 987/Β/28.11.91). 

9. Το από 5.7.99 πρακτικό αυτοψίας της Δ/νσης Τεχνι¬ 
κών Υπηρεσιών της Νομαρχιακής Αυτοδιοίκησης Θεσ¬ 
σαλονίκης. 

10. Την από 12.7.99 αίτηση, με τα συνημμένα δικαιολο- 
γητικά, αποφασίζουμε: 

1. Χορηγούμε στον Γεώργιο Ματθαίου, άδεια ίδρυσης και 
λειτουργίας Μουσικής Σχολής που θα στεγαστεί στο κτίριο, 
επί της οδού Αστεριού Οικονόμου αριθ. 6, στον Λαγκαδά και 
θα έχει επωνυμία Μουσική Σχολή Αφών Ματθαίου». 

2. Η Μουσική Σχολή θα λειτουργήσει τα τμήματα 

1. Ωδικής 2. Αρμονίας 3.Αντίστιξης 4. Πληκτών 5. Εγ¬ 
χόρδων 7. Κλασικής Κιθάρας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 


4. Η άδεια ισχύει από το σχολικό έτος 1999-2000. 

5. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 1999 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
-♦- 

(9) 

Χορήγηση άδειας ασκήσεως επαγγέλματος Κοινών. Λει¬ 
τουργού στηνΝτζελβέ Βασιλική του Χαραλάμπους κά¬ 
τοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την 4838/2.7.1999 απόφαση του Νομάρχη Αχάϊας 
χορηγήθηκε στην κοινωνική λειτουργό Ντζελβέ Βασιλική 
του Χαραλάμπους κάτοικο Πατρών, άδεια ασκήσεως 
επαγγέλματος Κοινών. Λειτουργού. 

Πάτρα, 2 Ιουλίου 1999 

Με εντολή Νομάρχη 
Η Διευθύντρια 
Π. ΧΡΟΝΟΠΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΟΡ * ΡΑΧ 52 34 312 


ί ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νν\Λ/νν.θ1.9Γ 

ί 

I β-ιπΘίΙ: ηνειε @ βί.9 Γ 


1____—- 

ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227-Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 18531 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε, 

Εγγραφή Συνδρομητών Φ.Ε.Κ. και 

5248 785 

Διοικητήριο Τ.Κ. 450 44 
ΚΟΜΟΤΗΝΗ 

(0651) 87215 

αποστολή Φ.Ε.Κ. 

ί 

1 

ι 

5248 320 

Δημοκρατίας 1 Τ.Κ. 691 00 
ΛΑΡΙΣΑ 

Διοικητήριο Τ.Κ. 411 10 
ΚΕΡΚΥΡΑ 

Σαμαρά 13 Τ.Κ. 491 00 
ΗΡΑΚΛΕΙΟ 

Πλ. Ελευθερίας 1, Τ.Κ. 711 10 
ΛΕΣΒΟΣ 

Πλ. Κωνσταντινουπόλεως Τ.Κ, 

(0531) 22 858 

(041) 597449 

(0661)89 127/89 120 

(081) 396 223 

811 00 Μυτιλήνη 

(0251) 46 888/47 533 

I ΤΙΜΗ ΦΥΛΛΩΝ ' Μέ *Ρ ι 8 σελίδε£ ϊ 200 δ ΡΧ' 


! ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ 8 σελίδες και άνω προσαύξηση 100 δρχ. ανά δοέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 »» 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 »» 

Ανωτάτου Ειδικού Δικαστηρίου (Α.Ε.Δ.) 

3.000 >» 

150 » 

Προκηρύξεων Α,Σ,Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 









